Diari Oficial de la Generalitat Valenciana


Sumari del DOGV 4067, del 20-08-2001 (2001/7871)

Informació pública de l'alternativa tècnica del programa d'actuació integrada de la unitat d'execució única del sector Pedregals B de la Vall d'Uixó.
-----------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7871


Organisme emissor
:   Edificios y Construcciones la Vall, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única del sector Pedregals B de la Vall d'Uixó. [2001/F7871]
  
Les mercantils Calviga, SA., Edificios y Construcciones La Vall, SA., Piscivall, SL, Hermanos Ventura, SL, i l'empresa municipal Serveis de la Vall d'Uixó, SL, han formulat l'alternativa tècnica de programa d'actuació integrada de la unitat de execució única del sector Pedregals B de la Vall d'Uixó, delimitat pel camí de la Ratlla (t. m. Nules); el barranc Randero; CN Vall d'Uixó-Moncofa i el sector Pedregals A proposat en el document d'homologació. L'esmentada alternativa conté memòria del programa, document d'homologació modificativa del pla general, estudi d'impacte ambiental, pla parcial i avantprojecte d'urbanització, segons el que s'estableix en els articles 45, 46, 48 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en els articles 48.1.C) i 52 de la dita llei, se sotmeten els esmentats documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret, que seran presentades davant el Registre General de l'Ajuntament de la Vall d'Uixó. Així mateix, durant els 10 primers dies es podrà sol·licitar una pròrroga del termini en les condicions assenyalades en l'article 46.4 de l'esmentada llei, amb la prestació de caució en la quantia fixada per l'ajuntament.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria del senyor Luis Manuel Mata Rabasa, situada al carrer de Salvador Cardells, número 11, entresòl, de la Vall d'Uixó, en horari de 10:00 a 14:00 hores.
  
b) Podrà comparéixer a la dita notaria per tal d'obtindre còpia de l'acta de protocol·lització dels projectes o sol·licitar que se li exhibisca aquesta.
  
c) Podrà consultar l'esmentada documentació, així com l'expedient administratiu (registre d'entrada número 7.967, de 18 de juliol de 2001), a l'Ajuntament de la Vall d'Uixó, els dies hàbils en horari d'atenció al públic.
  
Així mateix, mitjançant aquest anunci, segons el que es preceptua en el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de la Vall d'Uixó.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val al mateix temps d'avís als titulars de les parcel·les que s'indiquen a continuació i que, segons la relació cadastral expedida, resulten desconeguts, amb adreça desconeguda o insuficient per tal de poder efectuar l'avís (tots de la província de Castelló).